CELEX: 32005D0240
Language: hu
Date: 2005-03-11 00:00:00
Title: 2005/240/: A Bizottság határozata (2005. március 11.) a hasított sertések lengyelországi osztályozási módszerei engedélyezéséről (az értesítés a C(2005) 552. számú dokumentummal történt)

19.3.2005   
            
            
               HU
            
            
               Az Európai Unió Hivatalos Lapja
            
            
               L 74/62
            
         
      A BIZOTTSÁG HATÁROZATA
   
   (2005. március 11.)
   a hasított sertések lengyelországi osztályozási módszerei engedélyezéséről
   (az értesítés a C(2005) 552. számú dokumentummal történt)
   (Csak a lengyel nyelvű szöveg hiteles)
   (2005/240/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a hasított sertések közösségi osztályozási rendszerének meghatározásáról szóló, 1984. november 13-i 3220/84/EGK tanácsi rendeletre (1) és különösen annak 5. cikke (2) bekezdésére,
   mivel:
   
               (1)
            
            
               A 3220/84/EGK rendelet 2. cikkének (3) bekezdése rendelkezik arról, hogy a hasított sertések osztályozását a színhústartalom becslése alapján kell meghatározni a hasított sertés egy vagy több anatómiai részén végzett, fizikai méréseken alapuló, statisztikailag igazolt értékelési módszereknek megfelelően. Az osztályozási módszerek engedélyezése az értékelés során kapott statisztikai hibának a legnagyobb tűréshatárnak való megfelelésétől függ. Ezt a tűréshatárt a hasított sertések közösségi osztályozási rendszerének alkalmazására vonatkozó részletes szabályok megállapításáról szóló, 1985. október 24-i 2967/85/EGK bizottsági rendelet (2) határozta meg.
            
         
               (2)
            
            
               Lengyelország kormánya kérelmet nyújtott be a Bizottsághoz a hasított sertések osztályozása három módszerének engedélyezésére vonatkozóan, és a 2967/85/EGK rendelet 3. cikkében előírt jegyzék 2. részének formájában benyújtotta a csatlakozás napja előtt végzett boncolásainak a vizsgálati eredményeit.
            
         
               (3)
            
            
               E kérelem értékelése azt mutatta, hogy az ezen osztályozási módszerek engedélyezéséhez szükséges feltételek teljesültek.
            
         
               (4)
            
            
               A 3220/84/EGK rendelet 2. cikke értelmében a tagállamok engedélyt kaphatnak arra, hogy olyan hasítottsertés-előkészítést írjanak elő, amely eltér az ugyanebben a cikkben meghatározott standard előkészítéstől, amennyiben a kereskedelmi gyakorlat vagy a műszaki követelmények indokolttá teszik az efféle ideiglenes mentesítést.
            
         
               (5)
            
            
               Lengyelországban a hasítottsertés-előkészítés hagyománya és következésképpen a kereskedelmi gyakorlat azt teszi szükségessé, hogy a hasított sertés előkészítése magában foglalja a szalonnazsírt, a vesét és/vagy a diafragmát. Ezt figyelembe kell venni a mért tömeg standard előkészítéshez való igazításakor.
            
         
               (6)
            
            
               A műszerekben és az osztályozási módszerekben nem lehet módosítást engedélyezni, csak az új tapasztalat fényében elfogadott bizottsági határozat alapján; ezért ezen engedélyt vissza lehet vonni.
            
         
               (7)
            
            
               Az e határozatban előírt intézkedések összhangban vannak a Sertéshúspiaci Irányítóbizottság véleményével,
            
         ELFOGADTA EZT A HATÁROZATOT:
   1. cikk
   Az alábbi módszerek használata engedélyezett a hasított sertések 3220/84/EGK rendelet szerinti osztályozására Lengyelországban:
   
               a)
            
            
               a „Capteur Gras/Maigre – Sydel (CGM)” műszert és az ehhez kapcsolódó értékelési eljárásokat, amelynek részleteit a melléklet 1. része tartalmazza;
            
         
               b)
            
            
               az „Ultra FOM 300” műszert és az ehhez kapcsolódó értékelési eljárásokat, amelynek részleteit a melléklet 2. része tartalmazza;
            
         
               c)
            
            
               a „Fully automatic ultrasonic carcass grading (Autofom)” műszert és az ehhez kapcsolódó értékelési eljárásokat, amelynek részleteit a melléklet 3. része tartalmazza.
            
         Az első bekezdés b) pontjában hivatkozott „Ultra FOM 300” műszer tekintetében meghatározásra került az, hogy a mérési eljárás után a hasított testen igazolhatónak kell lennie, hogy a műszer a T1 és T2 mérési értéket a melléklet 2. részének 3. pontjában említett helyen mérte. Ezért a mérés helyét a mérési eljárás során megfelelően meg kell jelölni.
   2. cikk
   A 3220/84/EGK rendelet 2. cikke (1) bekezdésében említett standard előkészítés ellenére a szalonnazsírt, a vesét és a diafragmát nem szükséges eltávolítani a hasított sertésről a mérés és az osztályozás előtt. Annak érdekében, hogy a hasított sertések összehasonlítható alapon nyugvó adatait kapják, a mért meleg tömeget csökkenteni kell.
   
               a)
            
            
               a diafragmáét 0,23 %-kal;
            
         
               b)
            
            
               a szalonnazsírét és a veséét:
               
                           —
                        
                        
                           az S és E besorolású hasított sertések esetén 1,90 %-kal,
                        
                     
                           —
                        
                        
                           az U besorolású hasított sertések esetén 2,11 %-kal,
                        
                     
                           —
                        
                        
                           az R besorolású hasított sertések esetén 2,54 %-kal,
                        
                     
                           —
                        
                        
                           az O besorolású hasított sertések esetén 3,12 %-kal,
                        
                     
                           —
                        
                        
                           a P besorolású hasított sertések esetén 3,35 %-kal.
                        
                     
         3. cikk
   A műszereket vagy az értékelési eljárásokat illetően módosítás nem engedélyezett.
   4. cikk
   Ennek a határozatnak a Lengyel Köztársaság a címzettje.
   
      Kelt Brüsszelben, 2005. március 11-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 301., 1984.11.20., 1. o. A legutóbb a 3513/93/EK rendelettel (HL L 320., 1993.12.22., 5. o.) módosított rendelet.
   
      (2)  HL L 285., 1985.10.25., 39. o. A 3127/94/EK rendelettel (HL L 330., 1994.12.21., 43. o.) módosított rendelet.
   
      MELLÉKLET
      A HASÍTOTT SERTÉSEK LENGYELORSZÁGI OSZTÁLYOZÁSI MÓDSZEREI
      1. Rész
      CAPTEUR GRAS/MAIGRE – SYDEL (CGM)
      
                  1.
               
               
                  A hasított sertések osztályozása a „Capteur Gras/Maigre – Sydel (CGM)” néven ismert műszer segítségével történik.
               
            
                  2.
               
               
                  A műszert egy 8 mm szélességű, nagy felbontóképességű Sydel szondával, egy infravörös (Honeywell) fénydiódávalés két (Honeywell) fényérzékelővel kell felszerelni. A működési távolság 0 és 105 mm között legyen.
                  A mért értékeket maga a CGM számítja át a becsült színhústartalomra.
               
            
                  3.
               
               
                  A hasított test színhústartalmát a következő képlet alapján kell kiszámítani:
                  
                      = 50,11930 – 0,62421X1 + 0,26979X2
                  
                  ahol:
                  
                              
                                 
                           
                           
                              =
                           
                           
                              a hasított test becsült színhústartalma,
                           
                        
                              X1
                              
                           
                           
                              =
                           
                           
                              a hátszalonna (beleértve a bőrét is) vastagsága milliméterben a hasított sertés középvonalától 6 cm-re, a utolsó harmadik és negyedik borda között mérve,
                           
                        
                              X2
                              
                           
                           
                              =
                           
                           
                              az izom vastagsága milliméterben az X1-gyel egy időben és ugyanazon helyen mérve.
                           
                        A képlet a 60–120 kg súlyú hasított testek esetében érvényes.
               
            2. Rész
      ULTRA-FOM 300
      
                  1.
               
               
                  A hasított sertések osztályozását az „Ultra-FOM 300” műszerrel kell elvégezni.
               
            
                  2.
               
               
                  A műszert 3,5 MHz (Krautkrämer MB 4 SE) ultrahangos szondával kell felszerelni. A visszavert ultrahanghullámokat egy mikroprocesszor digitalizálja, menti el és dolgozza fel.
                  A mérések eredményeit magának az Ultra-FOM műszernek a segítségével kell átszámítani a becsült színhústartalomra.
               
            
                  3.
               
               
                  A hasított test színhústartalmát a következő képlet alapján kell kiszámítani:
                  
                      = 49,88792 – 0,41858T1 – 0,22302T2 + 0,16050M1 + 0,11181M2
                  
                  ahol:
                  
                              
                                 
                           
                           
                              =
                           
                           
                              a hasított test becsült színhústartalma,
                           
                        
                              T1
                              
                           
                           
                              =
                           
                           
                              a hátszalonna (beleértve a bőrét is) vastagsága milliméterben a hasított test középvonalától 7 cm-re, az utolsó borda mögött mérve,
                           
                        
                              T2
                              
                           
                           
                              =
                           
                           
                              a hátszalonna (beleértve a bőrét is) vastagsága milliméterben a hasított sertés középvonalától 7 cm-re, a utolsó harmadik és negyedik borda között mérve,
                           
                        
                              M1
                              
                           
                           
                              =
                           
                           
                              az izom vastagsága milliméterben a T1-gyel egy időben és ugyanazon helyen mérve,
                           
                        
                              M2
                              
                           
                           
                              =
                           
                           
                              az izom vastagsága milliméterben a T2-vel egy időben és ugyanazon helyen mérve.
                           
                        A képlet a 60–120 kg súlyú hasított testek esetében érvényes.
               
            3. Rész
      FULLY AUTOMATIC ULTRASONIC CARCASS GRADING (AUTOFOM)
      
                  1.
               
               
                  A hasított sertések osztályozását az Autofom (Fully automatic ultrasonic carcass grading) nevű műszerrel kell elvégezni.
               
            
                  2.
               
               
                  A műszert 16 16,2 MHz (Krautkrämer, SFK 2 NP) ultrahangos átalakítóval (transzduktorral) kell felszerelni; az átalakítók működési távolsága 25 mm legyen.
                  Az ultrahangos adatoknak tartalmazniuk kell a hátszalonna és az izom vastagságára vonatkozó adatokat is.
                  A mérések eredményeit számítógép segítségével át kell számítani a színhús becsült tartalmára.
               
            
                  3.
               
               
                  A hasított sertés színhústartalmát 55 mérési pont alapján kell meghatározni a következő képlet segítségével:
                  
                      = 56,252136* – 0,028473*x1 – 0,027282*x2 – 0,015806*x3 – 0,016142*x4 – 0,022851*x6 – 0,034145*x7 – 0,020363*x8 – 0,041058*x10 – 0,037529*x12 – 0,037360*x13 – 0,033079x14 – 0,040317x16 – 0,031628*x18 – 0,047627*x19 – 0,037751x20 – 0,053476*x22 – 0,025057*x23 – 0,008859x36 – 0,029586*x51 – 0,029084x52 – 0,028232*x53 – 0,037867*x55 – 0,042106*x56 – 0,040204*x57 – 0,027405*x60 – 0,033291*x61 – 0,036111*x62 – 0,040422*x63 – 0,041369*x64 – 0,025033*x70 – 0,027128*x71 – 0,032544*x72 – 0,035766*x73 – 0,033897*x74 – 0,035085*x75 – 0,035188*x76 – 0,036037*x77 – 0,030996*x78 – 0,031859*x79 – 0,031764*x80 – 0,033305*x81 – 0,033473*x82 – 0,034710*x83 – 0,042587*x90 – 0,039693*x91 – 0,033790*x92 + 0,044578x115 + 0,041854*x116 + 0,037605*x117 + 0,034210*x118 + 0,035420*x119 + 0,031481*x120 + 0,020061*x124 + 0,030630*x125 + 0,030004*x126
                  
                  ahol:
                  
                              
                                 
                           
                           
                              =
                           
                           
                              a hasított test becsült színhústartalma,
                           
                        x1, x2 ... x126 az Autofom által mért változók.
               
            
                  4.
               
               
                  A mérési pontok és a statisztikai módszer leírása a Bizottsághoz benyújtott lengyel jegyzőkönyv II. részében található a 2967/85/EGK rendelet 3. cikke (3) bekezdésével összhangban.
                  A képlet a 60–120 kg súlyú hasított testek esetében érvényes.